Йоан Кабай

Йоан Кабай (; 1986 оны нэгдүгээр сарын 14, Туркуэн) — Францын хөлбөмбөгчин, Английн «Кристал Пэлас» болон Францын шигшээн хагас хамгаалагч.

Замнал
Кабай таван настайдаа хөлбөмбөгийн дугуйланд элсэж, өсвөрийн «Лилльд» 1998-2004 онд тоглоод 2004 онд мэргэжлийн замналаа эхэлжээ. Лиллийн хагас хамгаалагч Кабай 2011 онд лиг болон цомын аваргаар шалгарсан жилдээ Английн «Ньюкасл Юнайтед» багт таван жилийн гэрээгээр очив. Дөрвөн сарын дараа буюу аравдугаар сарын 22-нд Уиганы хаалганд анхны гоолоо оруулжээ. Тэр голдуу чөлөөт болон холын цохилтыг сайн гүйцэтгэдэг. 2013 онд Премьер лиг эхлэхтэй зэрэгцэн Кабайгийн төлөө 10 сая фунт зарцуулж болох тухайгаа «Арсенал» зарлаж үзэв. «Ньюкаслаас» «Пари Сен-Жермен» 19 сая фунт төлсөнөөр Кабай 2014 оны нэгдүгээр сарын 29-нд нутгийнхаа багт элссэн юм. 2014 оны хоёрдугаар сарын 18-нд Аваргуудын лигийн хасагдах шатанд «Байер Леверкузений» хаалганд Кабай гоолдсон.

2015 оны долдугаар сарын 10-нд Премьер лигийн «Кристал Пэлас» түүхэн наймаагаа Кабайгийн төлөө хийж, гурван жилээр гэрээлжээ.

30 гаруй өсвөрийн тоглолтонд оролцсон Кабай 2010 онд насанд хүрэгсдийн шигшээд анх дуудагдаж, 2012 оны ЕАШТ-д оролцсон.

Амжилт

Лилль
Францын аварга: 2010–11
Францын цомын аварга: 2010–11

Пари Сен-Жермен
Францын аварга: 2013–14
Лигийн цом: 2013-14

Шигшээ
ЕАШТ-ий аварга (19 насны ангилал): 2005
Тулоны нээлттэй тэмцээн: 2006

 Лавлах холбоос 

 Гадны холбоос 

ESPN - Профайл
BBC - Профайл

Ангилал:Францын хөлбөмбөгчин
Ангилал:Францын шигшээ багийн хөлбөмбөгчин
Ангилал:Хөлбөмбөгийн хагас хамгаалагч
Ангилал:Лилль багийн тоглогч
Ангилал:Ньюкасл Юнайтед багийн тоглогч
Ангилал:Пари Сен-Жермен багийн тоглогч
Ангилал:Кристал Пэлас багийн тоглогч
Ангилал:Францчууд
Ангилал:1986 онд төрсөн